OpenLLM-France/wikimedia huggingface dataset:
# Ricardo Álvarez-Espejo García

Ricardo Álvarez-Espejo García (Madrid, 11 de desembre de 1953) és un militar espanyol, actualment en la reserva, que fou Inspector General de l'Exèrcit de Terra de 2013 a 2017.
Ingressà a l'Acadèmia General Militar el 14 de juliol de 1972. Ha estat destinat a l'Escola d'Estat Major, a la Bandera Paracaigudista Ortiz de Zárate i al Regiment d'Infanteria Mecanitzada "Asturias" n. 31. Del març de 2007 a 2010 fou cap de la Brigada «Guzmán el Bueno» X, amb base a Cerro Muriano, i amb la que va participar en missions a Kosovo i al Líban. En 2010 fou ascendit a general de divisió i cap de la direcció d'Acasernament de la Inspecció General de l'Exèrcit. El 10 de setembre va prendre possessió del càrrec d'Inspector General de l'Exèrcit de Terra. El seu mandat va coincidir amb l'augment del procés independentista català i un fort rebuig popular a la presència de l'Exèrcit espanyol a Catalunya i la seva expulsió del Saló d'Ensenyament per l'alcaldessa de Barcelona Ada Colau, però sempre va mantenir una posició "neutra". Va ocupar el càrrec fins l'1 de març de 2017, quan va passar a la reserva.

## Referències

* ↑ "El ejército es Catalunya, también", La Vanguardia, 12 de gener de 2015
* ↑ Ricardo Álvarez-Espejo García Arxivat 2018-06-12 a Wayback Machine. al Portal de la transparència
* ↑ Defensa nombra inspector del Ejército de Tierra a un general con experiencia en misiones internacionales, Europa Press, 8 de desembre de 2013
* ↑ Ricardo Alvarez-Espejo: "Me siento orgulloso de mi personal y ellos de pertenecer a la Brimz", Diario de Córdoba, 13 de setembre de 2009
* ↑ La Brigada Mecanizada 'Guzmán el Bueno' (Córdoba) toma el mando del contingente español en Istok, Europa Press, 14 de juny de 2007
* ↑ Ricardo Alvarez-Espejo, jefe de la Brimz X, asciende a general de división, Diario de Córdoba, 14 de febrer de 2010
* ↑ El teniente general Ricardo Álvarez-Espejo García toma posesión del cargo como Inspector General del Ejército. al web del Ministeri de Defensa
* ↑ El general Álvarez Espejo dice que el Ejército debe ser "neutral" ante el proceso separatista, Libertad Digital, 2 de març de 2917
* ↑ El máximo representante del Ejército en Catalunya pasa a la reserva elnacional.cat, 27 de febrer de 2017
# Juan Ignacio Basaguren

Juan Ignacio Basaguren García (21 de juliol de 1944) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1970.

## Referències

* ↑ Rosas, Sergio Luis. «Recuerdos del Ayer» (en castellà). El Siglo de Torreón, 17-03-2010.
* ↑ «Basaguren, Juan Ignacio». National Football Teams. [Consulta: 11 abril 2017].
* ↑ Juan Ignacio Basaguren Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Pablo Garrido Lugo

Pablo Garrido Lugo (Ciutat de Mèxic, 22 de juny de 1938) és un atleta mexicà, ja retirat, conegut per la serva participació en els Jocs Olímpics d'Estiu de 1968.
Especialista en marató, va participar en els Jocs Olímpics d'Estiu de 1968 realitzats a Ciutat de Mèxic, on va finalitzar vint-i-sisè en la prova masculina d'aquesta prova i fou l'encarregat de realitzar el jurament Olímpic per part dels atletes en la cerimònia inaugural dels Jocs.

## Referències

* ↑ «Olympedia – Pablo Garrido». [Consulta: 21 gener 2024].
# Christine Lambrecht

Christine Lambrecht (Mannheim, 19 de juny de 1965) és una política alemanya. Fou ministra federal de Defensa entre els anys 2021 i 2023.

## Carrera

Va estudiar dret a la Universitat de Mannheim i després a la de Magúncia i va fer pràctiques a Darmstadt
El 19 de juny de 2019, s'anuncia el seu nomenament per substituir Katarina Barley com a ministra Federal de Justícia i Protecció del Consumidor. Va prendre possessió l'1 de juliol.
El maig de 2021, va ser nomenada ministra federal de Famílies, Gent Gran, Dona i Joventut després de la renúncia de Franziska Giffey i conserva aquest ministeri fins al final de la legislatura.
Després de l'elecció pel Bundestag d'Olaf Scholz com a canceller el 8 de desembre de 2021, va ser nomenada ministra Federal de Defensa. Un any després, va dimitir entre crítiques per la seva gestió de la guerra a Ucraïna, i va ser substituïda el 19 de gener de 2023 per Boris Pistorius.

## Referències

* ↑ «Deutscher Bundestag - Christine Lambrecht» (en alemany). Deutscher Bundestag. [Consulta: 4 agost 2019].
* ↑ «SPD-Politikerin Lambrecht wird Justizministerin» (en alemany), 19-06-2019. [Consulta: 4 agost 2019].
* ↑ «Crisi al govern d'Alemanya: dimiteix la ministra de Defensa». VilaWeb, 16-01-2023. [Consulta: 16 gener 2023].
* ↑ EFE. «Boris Pistorius, nou ministre de Defensa alemany». El Punt Avui, 19-01-2023. [Consulta: 19 gener 2023].
# Annie Wersching

Annie Wersching (Saint Louis, 28 de març de 1977 - Los Angeles, 29 de gener de 2023) va ser una actriu estatunidenca que va aparèixer a la telenovel·la General Hospital. També és coneguda per haver interpretat l'agent de l'FBI Renee Walker a la sèrie de televisió 24.

## Biografia

Wersching va néixer i fou criada a Saint Louis, Missouri. Wersching va cursar secundària al col·legi Crossroads College Prep. Quan era jove va practicar danses irlandeses. Wersching és llicenciada en belles arts i especialitzada en teatre musical per la Universitat Millikin el 1999.
Annie començà la seva carrera d'actuació amb una aparició com a convidada al programa Star Trek: Enterprise, i passà a ésser la protagonista en sèries com Charmed, Killer Instinct, Supernatural i Cold Case. El 15 de febrer del 2007 començà a filmar el paper recurrent d'Amelia Joffe a la telenovel·la d'ABC Daytime General Hospital, sent la seva primera aparició a l'aire el vuit de març. També ha treballat en teatres com: Victor Gardens, Marriott Lincolnshire, Utah Shakespearean Festival. Es traslladà a Los Angeles, Califòrnia, el 2001. Annie deixà General Hospital el novembre del 2007.
Wersching està interpretant Renee Walker a la setena temporada de la sèrie televisiva 24, una agent de l'FBI en una "relació contradictòria amb Jack Bauer".
A mitjans del 2020 li fou diagnosticat un càncer, tot i que va continuar actuant. Va morir a Los Angeles el 29 de gener de 2023.

## Referències

* ↑ «Annie Wersching: Movies, TV and Bio». Amazon. [Consulta: 20 abril 2022].
* 1 2 Pàgina web oficial d'Annie Wersching.
* ↑ ; Dealer, The Plain«'Touch' to hold '24' reunion; 'Skyfall' breaks U.K. box-office record; and more», 05-11-2012. [Consulta: 10 febrer 2022].
* ↑ Haring, Bruce. «Annie Wersching Dies: Actress In '24', 'Bosch' And 'Timeless' Was 45» (en anglès americà), 29-01-2023. [Consulta: 29 gener 2023].
* ↑ «Annie Wersching, Actress in 'Bosch,' '24,' 'Runaways,' Dies at 45». [Consulta: 29 gener 2023].
# Zab Inferior

El Zab Inferior o Petit Zab (àrab: الزاب الصغير o àrab: الزاب الاسفل, romanitzat: az-Zāb al-Asfal; kurd: Zêyê Biçûk, kurd: Zêyê Koyê o kurd: Zaba Biçûk; persa: زاب کوچک; siríac: ܙܒܐ ܬܚܬܝܐ; grec antic: Καπρος, Kapros; llatí: Caprus) és un riu de l'Iran i l'Iraq, que neix al primer d'aquests dos estats i desaigua al Tigris en territori iraquià.
Té 400 km i una conca de 22 000 km². Porta la màxima aigua a la primavera i la mínima a l'estiu. S'hi han construït dues preses que produeixen electricitat i serveixen per al reg; la primera la de Dukan, feta entre 1957 i 1961 prop de la població d'aquest nom a Iraq i que regula el cabal del riu emmagatzemant l'excedent al pantà o llac de Dukan (alguns jaciments arqueològics van quedar submergits, si bé abans es va iniciar una operació de salvament que va salvar una part de les restes, especialment a Tell Shemshara); la segona presa és la de Dibis a 130 kilòmetres de la confluència amb el Tigris, construïda entre 1960 i 1965 i rega la regió de Kirkuk.
Fou el clàssic Caprus (grec Kapros). No s'ha de confondre amb el Gran Zab (Zab Superior), el clàssic Lycus (Lycos), ni aquest darrer amb el Licos (Lycus/Lycos) de l'Àsia Menor.

## Vegeu també

* Itua.
# Yunus (nom)

Yunus és un nom masculí àrab (àrab: يُونُس) que es correspon amb el català Jonàs. Si bé Yunus és la transcripció normativa en català del nom en àrab clàssic, també el podem transcriure Yunis, segons la pronúncia dialectal més comuna, així com se'l pot trobar transcrit Junus, Younus, Younis, Younès, Younes... Atès que Yunus és el nom d'un profeta esmentat a l'Alcorà que s'identifica amb el Jonàs de l'Antic Testament, és un nom relativament comú entre els musulmans, arabòfons o no. Cal tenir present, però, que en la Bíblia en àrab el profeta Jonàs és anomenat Yunan, per la qual cosa el nom Yunus no és habitual entre els àrabs cristians i jueus. Els musulmans no arabòfons han adaptat el nom Yunus a les característiques fòniques i gràfiques de la seva llengua: albanès: Junus; àzeri: Yunus; indonesi: Yunus; javanès: Yunus; kurd: Yûnus; malai: Yunus; serbocroat: Junus/Јунус; suahili: Yunus; turc: Yunus; uzbek: Yunus.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "يونس". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Ulster Resistance

L'Ulster Resistance (en català, Resistència de l'Ulster) és un grup paramilitar lleialista fundat el 10 de novembre de 1986 per Ian Paisley, Peter Robinson i Ivan Foster. Vinculat als seus començaments al Democratic Unionist Party, s'oposa a l'Acord anglo-irlandès. Desapareix a finals dels anys 1980, per bé que alguns dels seus membres s'arrepleguen al voltant d'un nou grup conegut com a Resistance.
Resultat de la fusió oficioa de Third Force i dels Ulster Clubs, i amb membres reclutats entre les classes mitjanes, l'organització és vista com un grup armat ciutadà legal. El 1987, alguns membres de l'Ulster Resistance amb l'Ulster Defence Association i l'Ulster Volunteer Force s'abasteixen d'armes (al voltant de 200 AK-47, 90 Browning 9mm, 500 granades i llança-granades tipus RPG-7 i 10.000 bales a Sud-àfrica, amb els diners d'un robatori.

## Notes i referències

* ↑ CAIN. «Abstracts on Organisations». Arxivat de l'original el 2011-02-22. [Consulta: 1r juliol 2010].
* ↑ Taylor, Peter. Bloosmbury. Loyalists (en anglès), 1999, p. 185-192. ISBN 0747545197.
# Julia Llopis Noheda

Julia Llopis Noheda (Castelló de la Plana, 8 d'agost de 1964) és una política valenciana, diputada a les Corts Valencianes a la XI Legislatura.
Obté l'acta de regidora a l'Ajuntament d'Alacant a les eleccions de 2019 amb les llistes del Partit Popular (PP). L'alcalde Luis Barcala li encomana la regidoria d'educació i acció social amb una gestió marcada per polèmiques i enfrontaments amb l'aleshores govern d'esquerres de la Generalitat Valenciana o la gestió les escoles infantils de la ciutat. Llopis Noheda va deixar l'acta de regidora abans de finalitzar el mandat i es va passar al partit ultradretà Vox amb qui va concórrer a les eleccions a les Corts Valencianes de 2023 per la circumscripció d'Alacant i va obtindre l'escó.
Fou portaveu al País Valencià de la Confederación Católica Nacional de Padres de Familia y Padres de Alumnos i consellera del Consell Escolar de l'Estat.

## Referències

* 1 2 Pascual, C. «"El cambio de partido no ha sido un arrebato, ahora me veo más cerca de Vox"» (en castellà), 19-04-2023. [Consulta: 13 juny 2023].
* ↑ Press, Europa «Julia Llopis dimite y deja el acta del PP en el Ayuntamiento de Alicante dos días después de ir a un mitin de Vox» (en castellà). europapress.es, 17-04-2023.
* ↑ Press, Europa. «Julia Llopis dimite y deja el acta del PP en el Ayuntamiento de Alicante dos días después de ir a un mitin de Vox» (en castellà), 18-04-2023. [Consulta: 28 gener 2025].
* ↑ «Julia Llopis: "Con el valenciano quieren adoctrinarnos como en Cataluña pero aquí no nos callaremos"» (en castellà), 14-01-2018. [Consulta: 13 juny 2023].
* ↑ Hernández, J. «El Ministerio de Educación nombra a la concejala Julia Llopis consejera del Consejo Escolar del Estado» (en castellà), 16-06-2021. [Consulta: 13 juny 2023].
# The Brotherhood (àlbum)

The Brotherhood és un àlbum del grup alemany de heavy metal, Running Wild. La cançó "The Ghost" és sobre Thomas Edward Lawrence, que era un oficial britànic durant la Revolta Àrab de 1916 a 1918.

## Cançons

* "Welcome To Hell" – 4:36
* "Soulstrippers" – 4:49
* "The Brotherhood" – 6:51
* "Crossfire" – 4:28
* "Siberian Winter" – 6:29
* "Detonator" – 3:53
* "Pirate Song" – 3:18
* "Unation" – 5:50
* "Dr. Horror" – 4:55
* "The Ghost" (T. E. Lawrence) – 10:22
* "Powerride" (Bonus) – 4:26
* "Faceless" (Bonus) – 4:27
Totes les cançons per Rolf Kasparek

## Membres

* "Rock 'n'" Rolf Kasparek - veu, guitarra
* Peter Pichl - baix
* Angelo Sasso - bateria
# Xocolateria Fargas

La Xocolateria Fargas és un establiment de Barcelona inclòs a l'Inventari del Patrimoni Arquitectònic de Catalunya. Es troba als baixos de la Casa Cornet.

## Història

La primers notícia és del 1827, i a mitjans del segle xix, l'industrial era Cristòfol Vendrell i Alsina, conegut com el «marquès de la xocolata».
Fins al 2014, era situat al carrer del Pi cantonada al de Boters (plaça de la Cucurulla), al costat de la filatèlia Monge. A finals d'aquest any, aquests establiments van haver de tancar i es van desplaçar a altres ubicacions, la primera dintre de la mateixa finca però al carrer del Pi.

## Descripció

Tots els tancaments tenien les mateixes característiques: les portes, a ras de terra estan formades per una fusteria fosca decorada amb motius geomètrics als extrems amb la part superior de vidrieria més fosca. Les llindes eren de fusta de factura nova.
A la façana, a la cantonada, hi ha un plafó arrodonit anunciant l'establiment. La decoració i el mobiliari és originari dels anys 1920, dissenyat a mida per Carles Farga. Disposa de vitrines als aparadors, mobles expositors, un llarg taulell de fusta, un moble per a la caixa enregistradora i un armari de cinc portes darrera el taulell, que es va fer amb motiu del centenari de la botiga. Conserva un molí per a fer xocolata, el qual era mogut per un cavall situat al soterrani de la botiga.

## Referències

* 1 2 3 4 5 «Xocolateria Fargas». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ Guía de Barcelona, 1849, p. 262.
* ↑ El Consultor. Nueva guía de Barcelona, 1857, p. 239, 309.
* ↑ «Denuncien danys al patrimoni a la Filatèlia Monge». Diari Ara, 09-08-2015.
# Peter Schamoni

Peter Schamoni (Berlín, 27 de març de 1934 - Múnic, 14 de juny de 2011) va ser un director de cinema alemany, productor, i guionista. Va dirigir 35 pel·lícules entre 1957 i 2011. La seva pel·lícula de 1966 Schonzeit für Füchse va entrar al 16è Festival Internacional de Cinema de Berlín, on va guanyar l'Os de Plata Especial del Jurat. Dos anys després, va ser membre del jurat al 18è Festival Internacional de Cinema de Berlín. El 1972 la seva pel·lícula Hundertwassers Regentag va estar nominada a l'Oscar al millor curtmetratge documental.

## Filmografia (selecta)

* Brutalität in Stein (1961) (co-director: Alexander Kluge) (curt documental)
* Schonzeit für Füchse (1966)
* Alle Jahre wieder (dirigida per Ulrich Schamoni, 1967) (Productor)
* Zur Sache, Schätzchen (dirigida per May Spils, 1968) (Productor)
* Deine Zärtlichkeiten (1969) (co-director: Herbert Vesely)
* Hundertwassers Regentag (1971) (Documental)
* Potato Fritz (1976)
* Dorothea Tanning: Insomnia (1978) (Curtmetratge documental. Nominat al César al millor curtmetrratge documental 1981.)
* Frühlingssinfonie (1983)
* Caspar David Friedrich – Grenzen der Zeit (1986) (Documental)
* Schloß Königswald (1988)
* Max Ernst: Mein Vagabundieren – Meine Unruhe (1991) (Documental)

## Referències

* ↑ «Regisseur Peter Schamoni ist tot». merkur-online.de. [Consulta: 14 juny 2010].
* ↑ «Berlinale 1966: Prize Winners». berlinale.de. Arxivat de l'original el 2011-04-08. [Consulta: 25 febrer 2010].
* ↑ «Berlinale 1968: Juries». berlinale.de. [Consulta: 1r març 2010].
* ↑ «NY Times: Hundertwasser's Rainy Day». NY Times. [Consulta: 30 novembre 2008].
# Mike Mitchell

Michael o Mike Mitchell és el nom dels següents personatges:
* Arts i entreteniment:
** E. Michael Mitchell (1922–2009), pintor i artista d'animació canadenc
** Mike Mitchell (actor) (1982), actor, còmic i escriptor estatunidenc
** Mike Mitchell (director) (nascut el 1970), director de cinema estatunidenc
** Mike Mitchell (guitarrista) (1959–2021), cantant i guitarrista de The Kingsmen
** Mike Mitchell (bateria) (nascut cap al 1995), bateria estatunidenc
* Esports:
** Michael Mitchell (futbolista australià) (nascut el 1961), jugador de futbol australià
** Mike Mitchell (beisbol) (1879–1961), jugador de beisbol estatunidenc
** Mike Mitchell (1956) (1956–2011), jugador de bàsquet estatunidenc de l'NBA i Europa
** Mike Mitchell (1967), jugador de bàsquet estatunidenc a Austràlia i Europa
** Mike Mitchell (escó) (nascut el 1961), lateral de futbol americà
** Mike Mitchell (criquet) (1843–1905), jugador de cricket anglès
** Mike Mitchell (hoquei sobre gel) (1893–1942), porter canadenc d'hoquei sobre gel
** Mike Mitchell (seguretat) (nascut el 1986), seguretat del futbol americà
* Altres:
** Mike Mitchell (polític d'Ohio), antic representant d'Ohio
** Mike Kanentakeron Mitchell, polític canadenc mohawk, director de cinema i executiu de lacrosse
** Michael C. Mitchell (nascut el 1946), planificador, dissenyador, conferenciant i ecologista estatunidenc
** Michael P. Mitchell (1925–2017), polític estatunidenc a Idaho
# Partit Comunista de Dinamarca Marxista-Leninista

Partit Comunista de Dinamarca Marxista-Leninista (danès Danmarks Kommunistiske Parti/Marxister-Leninister) és un partit polític comunista danès, de caràcter radical i defensor de l'orientació política imposada per Enver Hoxha. Es presentà a les eleccions legislatives daneses de 1984 i 1987, però no va obtenir més de mil vots en cadascuna.
Després de la dissolució del socialisme a Albània, arribaren a la conclusió que el comunisme havia d'abandonar el sectarisme i unir-se en un sol partit. Després de diversos intents, el novembre de 2006 es van integrar definitivament en el Partit Comunista de Dinamarca.
# Partit Comunista dels Treballadors (Dinamarca)

Partit Comunista dels Treballadors (danès Kommunistisk Arbejderparti, KAP) fou un partit polític danès d'ideologia comunista d'orientació maoista, fundat el 21 de novembre de 1976 per l'historiador Benito Scocozza, secretari general de 1976 a 1984. Un altre membre destacat és Peter Kvist Jorgensen, fill de l'ex Primer Ministre de Dinamarca Anker Jørgensen. Va participar en les eleccions legislatives daneses de 1979 i de 1981, sense obtenir representació parlamentària. El 1994 es va dissoldre i els seus membres ingressaren a l'Aliança Roja-Verda.

## Enllaços externs

* (danès) Article del KAP a leksikon.org
# Det Frie Folkeparti

Det Freie Folkeparti (Partit del Poble Lliure) fou un partit polític danès fundat el 1923 com a ala política del Landbrugernes Sammenslutning. Immediatament se li uniren tres diputat del Venstre. Era inspirat en els partits agraris escandinaus com la Lliga de Grangers de Suècia.
El juny del 1939 va formar un gran front comú amb el Partit Nacional Socialista dels Treballadors Danesos (DNSAP) i intentaren elaborar una constitució nacionalsocialista. El maig de 1940 ambdós partits formaren una aliança, però durant l'ocupació el seu suport va decaure, com es va veure en les eleccions de 1943. A les eleccions legislatives de 1945 ja no es va presentar. El 1948 un dels seus diputats, Axel Hartel, fou condemnat a 14 anys de presó, la pena més dura per col·laboració a Dinamarca.

## Referències

* ↑ «Land og Folk, Landbrugernes Sammenslutning LS, Landsforeningen af 6. maj, Landssvigerne, Larsen - www.besaettelse-befrielse.dk<». Arxivat de l'original el 2007-09-10. [Consulta: 22 abril 2009].
* ↑ «Det Radikale Venstre, Rationeringer, Renthe-Fink, Retsforbundet, Retsopgøret, Ribbentrop, Roosevelt - www.besaettelse-befrielse.dk». Arxivat de l'original el 2009-05-03. [Consulta: 22 abril 2009].

## Enllaços externs

* Programes del Partit 1934-1941
# Partit Nacional Socialista dels Treballadors de Dinamarca

Partit Nacional Socialista dels Treballadors de Dinamarca (danès Danmarks Nationalsocialistiske Arbejderparti, DNSAP) fou un partit polític danès d'ideologia nacionalsocialista fundat el 16 de novembre de 1930 com a imitació del seu homòleg alemany, el NSDAP, i dissolt el 1945. Va adoptar la salutació amb el braç alçat i l'esvàstica, l'antisemitisme i com a himne traduí la cançó de Horst Wessel.
El seu primer cap fou Cay Lembcke, qui només va atraure uns pocs centenars de membres sota el seu lideratge i no assolí cap suport a les eleccions legislatives daneses de 1932. El 1933 fou substituït per Frits Clausen, qui concentrà la seva activitat al seu territori de Sønderjylland, on hi havia el suport més important al partit. A les eleccions legislatives daneses de 1939 va obtenir l'1,8% dels vots i tres escons al Folketing.
EL DNSAP va donar suport a la invasió nazi de Dinamarca el 9 d'abril de 1940 i la posterior ocupació. L'administrador alemany, Cecil von Renthe-Fink, va formar un govern de transició cap a l'ocupació a finals de 1940, però degut a la política de cooperació amb el govern legítim danès, es va estimar que era millor esperar que Alemanya hagués guanyat la guerra, encara que el partit va rebre suport financer i polític del Tercer Reich. D'aquesta manera va organitzar el reclutament per als Waffen SS i el Frikorps Danmark.
En acabar la Segona Guerra Mundial, el partit va ser dissolt oficialment el maig de 1945, i va perdre gairebé la totalitat del seu suport popular. Tanmateix, alguns individus van continuar la seva tasca amb l'antic nom del partit. L'actual Danmarks Nationalsocialistiske Bevægelse (DNSB) té els seus orígens en el DNSAP.

## Vegeu també

* Søren Kam
* Carl Værnet

## Font

* (danès) www.milhist.dk
# Puidemoros

Puidemoros (en aragonès, castellà i oficialment Pueyo de Santa Cruz) és un municipi aragonès a la província d'Osca i enquadrat a la comarca del Cinca Mitjà.

## Referències

* ↑ «Gran Enciclopèdia Aragonesa, Pueyo de Santa Cruz». Arxivat de l'original el 2016-09-19. [Consulta: 2 setembre 2016].